
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Ιουνίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 1998 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανάθεση αρμοδιοτήτων στον Υφυπουργό Μετα¬ 
ναστευτικής Πολιτικής, Ιωάννη Μπαλάφα. 

2 Καθορισμός Απλοποιημένης Διαδικασίας Εφοδι¬ 
ασμού αεροσκαφών με καύσιμα -Τροποποίηση 
της υπ'αριθμ.Τ. 1940/41/14.4.2003 Α.Υ.Ο.Ο. (ΦΕΚ 
516/Β') «Τελωνειακές διαδικασίες εφοδιασμού 
πλοίων, αεροσκαφών, διπλωματικών αποστολών 
και λοιπών προορισμών με τροφοεφόδια, καπνι¬ 
κά, καύσιμα κ.λπ.», όπως ισχύει. 


ΑΠΟΦΑΣΕΙΣ 

Αριθμ. 18686 _ (1) 

Ανάθεση αρμοδιοτήτων στον Υφυπουργό Μετα- 

ναστευτικής Πολιτικής, Ιωάννη Μπαλάφα. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. του άρθρου 83 παρ. 2 του Συντάγματος, 
β.των άρθρων 41 παρ. 5 και 90 του Κώδικα νομοθεσί¬ 
ας για την Κυβέρνηση και τα Κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α’ 98), 
γ. του ν. 4375/2016 «Οργάνωση και λειτουργία Υπη¬ 
ρεσίας Ασύλου, Αρχής Προσφυγών, Υπηρεσίας Υποδο¬ 
χής και Ταυτοποίησης, σύσταση Γενικής Γραμματείας 
Υποδοχής, προσαρμογή της Ελληνικής Νομοθεσίας 
προς τις διατάξεις της Οδηγίας 2013/32/ΕΕ του Ευρω¬ 
παϊκού Κοινοβουλίου και του Συμβουλίου «σχετικά με 
τις κοινές διαδικασίες για τη χορήγηση και ανάκληση 
του καθεστώτος διεθνούς προστασίας (αναδιατύπωση)» 
(Ε180/29.6.2013), διατάξεις για την εργασία δικαιούχων 
διεθνούς προστασίας και άλλες διατάξεις.» (Α’ 51), 
δ. του άρθρου 17 του ν. 4456/2017 «Συμπληρωμα¬ 
τικά μέτρα εφαρμογής του Κανονισμού (ΕΕ ΕΥΡΑΤΟΜ) 
1141/2014 περί ευρωπαϊκών πολιτικών κομμάτων και 
ιδρυμάτων, μέτρα επιτάχυνσης του κυβερνητικού έργου 
αρμοδιότητας του Υπουργείου Εσωτερικών και άλλες 
διατάξεις» (Α’ 24), 


ε. του π.δ. 69/2015 «Διορισμός του Αλέξιου Τσίπρα του 
Παύλου, ως Πρωθυπουργού» (Α’ 113), 

στ. του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής, και Υπουργείου Ψηφιακής Πολιτικής, Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208), 

ζ. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α’ 210), 

η. την υπ’ αριθμ. 42336/5.1.2017 κοινή απόφαση των 
Υπουργών Μεταναστευτικής Πολιτικής, Οικονομικών και 
Διοικητικής Ανασυγκρότησης «Μεταφορά και αναδιάρ¬ 
θρωση οργανικών μονάδων οικονομικού ενδιαφέροντος 
του Υπουργείου Μεταναστευτικής Πολιτικής, και κατα¬ 
νομή αρμοδιοτήτων του άρθρου 69Γ του ν.4270/2014 
στις οργανικές μονάδες της Διεύθυνσης Οικονομικών 
Υπηρεσιών Μεταναστευτικής Πολιτικής» (Β '52). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Στον Υφυπουργό Μεταναστευτικής Πολιτικής Ιωάννη 
Μπαλάφα, ανατίθεται η άσκηση των ακόλουθων αρμο¬ 
διοτήτων που αφορούν: 

1. Την οργανωτική διάρθρωση και το προσωπικό του 
Υπουργείου, τον διορισμό και την πρόσληψη, την υπηρε¬ 
σιακή κατάσταση και τις υπηρεσιακές μεταβολές αυτού, 
καθώς και την υποβολή των σχετικών ερωτημάτων προς 
το Υπηρεσιακό Συμβούλιο των Υπαλλήλων του Υπουρ¬ 
γείου, οι οποίες ασκούνται από κοινού με τον Υπουργό. 

2. Τα θέματα τήρησης και παρακολούθησης του Μη¬ 
τρώου μη Κυβερνητικών Οργανώσεων. 

3. Τα θέματα αρμοδιότητας της Διεύθυνσης Οικο¬ 
νομικών Υπηρεσιών Μεταναστευτικής Πολιτικής του 
Υπουργείου, με το σύνολο των μονάδων που υπάγονται 
σε αυτή, στις οποίες συμπεριλαμβάνονται οι πράξεις δι- 
ενεργείας δαπανών για προμήθειες. 

4. Τα θέματα αρμοδιότητας της Γενικής Διεύθυνσης 
Ιθαγένειας και Μεταναστευτικής Πολιτικής με το σύνο¬ 
λο των Διευθύνσεων και των Τμημάτων που υπάγονται 
σε αυτή. Από την ανωτέρω Γενική Διεύθυνση, τα θέμα¬ 
τα αρμοδιότητας της Διεύθυνσης Κοινωνικής Ένταξης 
ασκούνται από κοινού με τον Υπουργό. 

5. Τον σχεδίασμά, ανάπτυξη και εφαρμογή τεχνολο¬ 
γιών πληροφορικής για την υποστήριξη των αναγκών 

του Υπουργείου. 

Άρθρο 2 

Στις κατά το άρθρο 1 αρμοδιότητες περιλαμβάνονται: 
α) η πρόταση για την έκδοση ατομικών και κανονιστι¬ 
κών διαταγμάτων, 

β) η έκδοση πράξεων ατομικού και κανονιστικού χα¬ 
ρακτήρα, 

γ) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
δ) οι αρμοδιότητες κοινοβουλευτικού ελέγχου για θέ¬ 
ματα αρμοδιότητάς του, 

ε) η υποβολή ερωτημάτων προςτο Νομικό Συμβούλιο 
του Κράτους, 

στ) η σύσταση Επιτροπών και Ομάδων Εργασίας. 

Άρθρο 3 

Από τις αρμοδιότητες που ανατίθενται με το άρθρο 1 
εξαιρούνται και παραμένουν στον Υπουργό: 
α) η νομοθετική πρωτοβουλία, 
β) ο προσδιορισμός της πολιτικής του Υπουργείου στο 
πλαίσιο των αποφάσεων του Υπουργικού Συμβουλίου 
και των λοιπών συλλογικών κυβερνητικών οργάνων, 
καθώς και ο συντονισμός της εφαρμογής της πολιτικής 
αυτής, 

γ) η εκπροσώπηση του Υπουργείου στην Ευρωπαϊκή 
Ένωση και τους Διεθνείς Οργανισμούς, 
δ) η σύσταση και η συγκρότηση των Υπηρεσιακών 
Συμβουλίων και λοιπών Συλλογικών Οργάνων, 
ε) ο διορισμός των διοικήσεων όλων των εποπτευόμε¬ 
νων από το Υπουργείο Νομικών Προσώπων Δημοσίου 
και Ιδιωτικού Δικαίου, 

στ) τα θέματα που αφορούν τις αρμοδιότητες και το 
προσωπικό των αυτοτελών Υπηρεσιών που υπάγονται 
στο Υπουργείο και τη Γενική Γραμματεία Υποδοχής. 

Άρθρο 4 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2017 

Ο Πρωθυπουργός 

ΑΛΕΞΙΟΣ Π. ΤΣΙΠΡΑΣ 

Ο Υπουργός Μεταναστευτικής Πολιτικής 

ΙΩΑΝΝΗΣ ΜΟΥΖΑΛΑΣ 


Αριθμ. ΔΔΘΕΚΑ Γ1085 199 ΕΞ 201 7 (2) 

Καθορισμός Απλοποιημένης Διαδικασίας Εφο¬ 
διασμού αεροσκαφών με καύσιμα -Τροποποίη¬ 
ση της υπ' αριθμ. Τ. 1940/41/14.4.2003 Α.Υ.Ο.Ο. 
(ΦΕΚ 516/Β 1 ) «Τελωνειακές διαδικασίες εφοδια¬ 
σμού πλοίων, αεροσκαφών, διπλωματικών απο¬ 
στολών και λοιπών προορισμών με τροφοεφό¬ 
δια, καπνικά, καύσιμα κ.λπ.», όπως ισχύει. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις του Ενωσιακού Τελωνειακού Κώδικα 
Κανονισμός (ΕΕ) αριθμ. 952/2013 (1269-10-10-2013) του 
Ευρωπαϊκού Κοινοβουλίου και του Συμβουλίου της 9ης 
Οκτωβρίου 2013 για τη θέσπιση του Ενωσιακού Τελω¬ 
νειακού Κώδικα και ιδιαίτερα τα άρθρα 158 και 195 περί 
απλουστεύσεων. 

2. Τις διατάξεις των Εκτελεστικών Κανονισμών (ΕΕ) 
2015/2446 (Ε 343/29-12-2015) της Επιτροπής της 28ης 
Ιουλίου 2015 και 2015/2447 (Ε 343/29-12-2015) της Επι¬ 
τροπής της 24ης Νοεμβρίου 2015 για τη θέσπιση λε¬ 
πτομερών κανόνων εφαρμογής ορισμένων διατάξεων 
του Κανονισμού (ΕΕ) αριθμ. 952/2013 του Ευρωπαϊκού 
Κοινοβουλίου και του Συμβουλίου για τη θέσπιση του 
Ενωσιακού Τελωνειακού Κώδικα. 

3. Τις διατάξεις του άρθρου 20 του Καν. (ΕΚ) 113/2010 
της Επιτροπής της 9ης Φεβρουάριου 2010 για την εφαρ¬ 
μογή του Κανονισμού (ΕΚ) αριθ. 471/2009 του Ευρωπα¬ 
ϊκού Κοινοβουλίου και του Συμβουλίου για τις κοινοτι¬ 
κές στατιστικές του εξωτερικού εμπορίου με τις τρίτες 
χώρες όσον αφορά την εμπορική κάλυψη, τον ορισμό 
των στοιχείων, την κατάρτιση των στατιστικών εμπορίου 
κατά επιχειρηματικά χαρακτηριστικά και κατά λογιστική 
μονάδα, καθώς και συγκεκριμένα αγαθά ή μετακινήσεις. 

4. Τις ισχύουσες διατάξεις της περίπτωσης β του άρ¬ 
θρου 132 του Κανονισμού (ΕΚ) 1186/09 για τη θέσπιση 
του κοινοτικού καθεστώτος τελωνειακών ατελειών (ΕΕ 
Ε324/10-12-2009). 

5. Τις διατάξεις του ν. 2859/2000 (ΦΕΚ 248/Α) «Κύρωση 
Κώδικα Φ.Π.Α.» όπως ισχύει και ειδικότερα των άρθρων 
2,5,19,25 και 27 του νόμου αυτού. 

6. Τις διατάξεις των άρθρων 55,56,62,63,64,68 παρ. 
3 και 4, 73, 78 παρ. Ια και 6, 109 καθώς και την εξου- 
σιοδοτική διάταξη του εδαφίου 5 του άρθρου 40 του 
ν. 2960/2001 (ΦΕΚ 265/Α) «Εθνικός Τελωνειακός Κώδι¬ 
κας», όπως ισχύει. 

7. Τις διατάξεις της παραγράφου 4 του άρθρου 23 της 
αριθμ. Τ.1940/41/14.4.2003 (ΦΕΚ 516/Β 1 ) Α.Υ.Ο.Ο., όπως 
τροποποιήθηκε και ισχύει. 

8. Την αριθμ. Φ.639/447/14.8.2002 Α.Υ.Ο. (ΦΕΚ 1109/Β 1 ), 
«Σύσταση και λειτουργία φορολογικών αποθηκών», 
όπως ισχύει. 

9. Την αριθμ. Φ.883/530/16-9-1999 Α.Υ.Ο. (ΦΕΚ 
1872/Β 1 ), «Όροι και προϋποθέσεις χορήγησης άδειας 
εγκεκριμένου αποθηκευτή», όπως ισχύει. 

10. Την αριθμ. Δ6Α 1015213 ΕΞ2013/28-1-2013 (ΦΕΚ 
130/Β 1 και 372/Β 1 ) κοινή απόφαση του Υπουργού Οικονο¬ 
μικών και του Υφυπουργού Οικονομικών «Μεταβίβαση 

αρμοδιοτήτων στο Γενικό Γραμματέα της Γενικής Γραμ¬ 
ματείας Δημοσίων Εσόδων του Υπουργείου Οικονομι¬ 
κών», όπως τροποποιήθηκε, συμπληρώθηκε και ισχύει. 

11 .Τις διατάξεις της παραγράφου 2 του άρθρου 90 του 
Κώδικα νομοθεσίας για την Κυβέρνηση και τα κυβερνη¬ 
τικά όργανα, ο οποίος κυρώθηκε με το άρθρο πρώτο 
του π.δ. 63/2005 «Κωδικοποίηση της νομοθεσίας και τα 
Κυβερνητικά όργανα» (ΦΕΚ 98/Α'). 

12. Τις διατάξεις του Κεφαλαίου Α' του ν.4389/2016 
(ΦΕΚ 94/Α) «Επείγουσες διατάξεις για την εφαρμογή της 
συμφωνίας δημοσιονομικών στόχων και διαρθρωτικών 
μεταρρυθμίσεων και άλλες διατάξεις» περί σύστασης 
Ανεξάρτητης Αρχής Δημοσίων Εσόδων και ιδίως των 
άρθρων 2 και 41 αυτού. 

13. Τιςδιατάξειςτηςαριθμ.Δ.ΟΡΓ. Α1036960/10.03.2017 
απόφασης Διοικητή Α.Α.Δ.Ε. (ΦΕΚ 968/Β/22.03.2017). 

14. Την ανάγκη ομοιόμορφης και ενιαίας εφαρμογής 
απλοποιημένης διαδικασίας εφοδιασμού αεροσκαφών 
με καύσιμα, στις περιπτώσεις κατά τις οποίες αυτό απο¬ 
θηκεύεται σε φορολογικές αποθήκες που βρίσκονται 
στους υποκείμενους χώρους των αεροδρομίων. 

15. Το γεγονός ότι από την έκδοση της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

I. Καθορίζουμε τους όρους και διατυπώσεις για την 
εφαρμογή Απλοποιημένης Διαδικασίας Εφοδιασμού 
αεροσκαφών με καύσιμα, ως ακολούθως: 

Άρθρο 1 

Πεδίο Εφαρμογής - Ορισμοί 

1. Με την παρούσα καθιερώνεται απλοποιημένη δια¬ 
δικασία κατά τον εφοδιασμό αεροσκαφών με καύσιμα 
που πραγματοποιείται από δεξαμενές αποθήκευσης 
καυσίμων των εταιρειών εμπορίας πετρελαιοειδών, οι 
οποίες ευρίσκονται μέσα στον υποκείμενο χώρο των 
αεροδρομίων και είναι αναγνωρισμένες ως φορολογικές 
αποθήκες, σύμφωνα με τις διατάξεις του ν. 2960/2001 
και με την τήρηση των όρων και προϋποθέσεων της υπ' 
αριθμ. Φ.639/447/14.8.2002 Α.Υ.Ο., όπως ισχύει. 

2. Για την εφαρμογή της παρούσας απόφασης νοού¬ 
νται ως: 

Ειδικά Εφοδιαστικά Οχήματα: Οχήματα τα οποία δεν 
διαθέτουν άδεια κυκλοφορίας και κινούνται μόνο εντός 
του χώρου του αεροδρομίου και διακρίνονται σε: 

α) Οχήματα που εφοδιάζουν τα αεροσκάφη με καύ¬ 
σιμα και τα οποία παρεμβάλλονται μεταξύ ειδικών 
απολήξεων των αγωγών (στόμια), όπου υπάρχουν στα 
σημεία της πίστας αεροδρομίου και των αεροσκαφών 
(άί5ρθΠ5θΓ5) και 

β) Οχήματα που εφοδιάζουν αεροσκάφη όταν δεν 
υπάρχουν απολήξεις των αγωγών (στόμια) στα σημεία 
της πίστας του αεροδρομίου, αντλούν το καύσιμο από 
συγκεκριμένο σημείο των εγκαταστάσεων και στη συνέ¬ 
χεια το μεταφέρουν στο προς εφοδιασμό, αεροσκάφος 
(ΐ'θίυθΙΙθΐ'5). 

Τα ως άνω οχήματα φέρουν ενσωματωμένο μετρητή 
που καταγράφει την ποσότητα του παραδιδόμενου στο 
αεροσκάφος καυσίμου. 


3. Τελωνείο Εφοδιασμού-Ελέγχου: Το Τελωνείο στη 
χωρική αρμοδιότητα του οποίου ανήκει η φορολογική 
αποθήκη καυσίμων του αεροδρομίου, από την οποία 
διενεργείται ο εφοδιασμός του αεροσκάφους. 

4. Εφοδιάστριες εταιρείες: Οι εταιρείες εμπορίας πε¬ 
τρελαιοειδών προϊόντων που διαθέτουν άδεια κατηγο¬ 
ρίας Β2, σύμφωνα με τις διατάξεις του άρθρου 6 του 
ν.3054/2002 (ΦΕΚ 230/Α') όπως ισχύει. 

Άρθρο 2 

Απλοποιημένη διαδικασία εφοδιασμού 
αεροσκαφών με καύσιμα -Υποβολή Τελωνειακών 
Παραστατικών 

Α. Διαδικασία εφοδιασμού 

1. Η αποθήκευση των καυσίμων των εφοδιαστριών 
εταιρειών μπορεί να λαμβάνει χώρα σε δεξαμενές φο¬ 
ρολογικών αποθηκών, είτε μεμονωμένα, είτε από κοινού 
(συναποθήκευση), κάθε μία όμως από τις εφοδιάστριες 
εταιρείες οφείλει να τηρεί ιδιαίτερο λογιστικό σύστημα 
παρακολούθησης της διακίνησης των καυσίμων. 

2. Ο εφοδιασμός αεροσκαφών με καύσιμα τα οποία 
αντλούνται από φορολογική αποθήκη καυσίμων που 
βρίσκεται εντός του χώρου του αεροδρομίου, διενερ- 
γείται από την εφοδιάστρια εταιρεία μέσω των Ειδικών 
Εφοδιαστικών Οχημάτων, από τον ενσωματωμένο με¬ 
τρητή των οποίων, εκδίδεται αποδεικτικό της παραδιδό- 
μενης στο αεροσκάφος ποσότητας (Δελτίο Αποστολής - 
ϋθΙίνθΓγ Ρθεθίρΐ). 

Στο αποδεικτικό της παραδιδόμενης ποσότητας ανα¬ 
γράφονται: 

- ο αριθμόςτου Δελτίου αποστολής και η ημερομηνία 
έκδοσης του 

- η επωνυμία της εφοδιάστριας εταιρίας 

- η εφοδιαζόμενη αεροπορική εταιρία 

- ο αριθμός πτήσης 

- ο αριθμός νηολογίου του αεροσκάφους 

- ο αριθμόςτου ειδικού εφοδιαστικού οχήματος 

- η ώρα έναρξης και η ώρα λήξης του εφοδιασμού 

- το είδος και η ποσότητα του καυσίμου με αναγωγή 
στους 15°0 

- η αρχική και η τελική ένδειξη του μετρητή 

3. Από το λογιστικό σύστημα παρακολούθησης των 
εφοδιαστριών εταιρειών προκύπτουν, αφενός μεν οι πα- 
ραλάμβανα με νες ποσότητες με βάση τα προβλεπόμενα 
παραστατικά διακίνησης, αφετέρου δε οι παραδιδόμενες 
ποσότητες στα αεροσκάφη σε ημερήσια βάση, οι οποίες 
αποτελούν το σύνολο των ποσοτήτων, που προκύπτει 
από το άθροισμα των επί μέρους ποσοτήτων, όπως αυ¬ 
τές αναγράφονται στα, κατά εφοδιασμό, αποδεικτικά 
της παράδοσης (Δελτία Αποστολής - ϋθΐίνθί-γ Κθεθίρΐ5). 

Οι παραδιδόμενες ποσότητες καταγράφονται με βάση 
τα Δελτία Αποστολής - ΟθΙίνθΓγ Κθεθίρΐ5 στο τέλος κάθε 
ημέρας (ώρα 24.00 μ.μ.), σε Συγκεντρωτική Ημερήσια 
Κατάσταση Εφοδιασμών. 

4. Η εφοδιάστρια εταιρεία τηρεί στο αρχείο της Συγκε¬ 
ντρωτική Ημερήσια Κατάσταση Εφοδιασμών της προη¬ 
γούμενης παραγράφου κατά εφοδιαζόμενη αεροπορική 
εταιρία. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 998/09.06.2017 


Β. Υποβολή Τελωνειακών Παραστατικών 

1. Παράδοση καυσίμων με απαλλαγή από τις φορο¬ 
λογικές επιβαρύνσεις 

Στην περίπτωση εφοδιασμού αεροσκαφών με καύσιμα 
με απαλλαγή από Ε.Φ.Κ. και Φ.Π.Α., η εφοδιάστρια εται¬ 
ρεία υποχρεούται,το αργότερο μέχρι την εικοστή (20η) 
ημέρα του επόμενου μήνα από το μήνα παράδοσης 
των καυσίμων, να υποβάλει στο Τελωνείο Εφοδιασμού 
-Ελέγχου, Ανακεφαλαιωτική Διασάφηση ανά εφοδιαζό¬ 
μενη αεροπορική εταιρεία, για το σύνολο της ποσότητας 
που παραδόθηκε στα αεροσκάφη της εταιρείας αυτής 
τον προηγούμενο μήνα, με απαλλαγή από Ε.Φ.Κ. και 
Φ.Π.Α. Με την Ανακεφαλαιωτική Διασάφηση συνυπο¬ 
βάλλεται σε ηλεκτρονική μορφή Συγκεντρωτική Μηναία 
Κατάσταση Εφοδιασμών, στην οποία αναγράφονται τα 
Δελτία Αποστολής - ϋθΐίνθί-γ Ηθεείρΐε με τις αντίστοιχες 
ποσότητες του μήνα παράδοσης των καυσίμων και τα 
αντίστοιχα τιμολόγια πώλησης προς την εφοδιαζόμενη 
εταιρεία.Το άθροισμα των ποσοτήτων των Δελτίων Απο¬ 
στολής- ϋθΙίνοΓγ Κθεθίρΐε συνιστάτην κατά τα ανωτέρω 
συνολικά παραδιδόμενη στα αεροσκάφη ποσότητα της 
υποβαλλόμενης Ανακεφαλαιωτικής Διασάφησης. 

2. Παράδοση καυσίμων με κατά περίπτωση καταβολή 
των φορολογικών επιβαρύνσεων 

Στην περίπτωση εφοδιασμού αεροσκαφών με καύσιμα 
για τα οποία δεν παρέχεται απαλλαγή είτε από Ε.Φ.Κ. είτε 
από Φ.Π.Α., για τη βεβαίωση και είσπραξη των αναλο- 
γούντων κατά περίπτωση φόρων, υποβάλλεται από την 
εφοδιάστρια εταιρεία το αργότερο έως την εικοστή (20η) 
ημέρα του επόμενου μήνα από το μήνα παράδοσηςτων 
καυσίμων, Συγκεντρωτική Δήλωση Ειδικού Φόρου Κα¬ 
τανάλωσης και Λοιπών Φορολογιών (Δ.Ε.Φ.Κ.) για κάθε 
εφοδιαζόμενη αεροπορική εταιρία. 

Με τη Δ.Ε.Φ.Κ. συνυποβάλλεται σε ηλεκτρονική μορφή 
Συγκεντρωτική Μηναία Κατάσταση Εφοδιασμών, στην 
οποία αναγράφονται τα Δελτία Αποστολής -ϋθΙίνοΓγ 
Ρθςθίρΐε με τις αντίστοιχες ποσότητες του μήνα παρά¬ 
δοσης των καυσίμων και τα αντίστοιχα τιμολόγια πώλη¬ 
σης προς την εφοδιαζόμενη εταιρεία. Το άθροισμα των 
ποσοτήτων των Δελτίων Αποστολής -ΟθΙίνθΓγ Ρθεθίρΐε 
συνιστά την κατά τα ανωτέρω συνολικά παραδιδόμενη 
στα αεροσκάφη ποσότητα της υποβαλλόμενης Δ.Ε.Φ.Κ. 

Άρθρο 3 
Έλεγχοι 

1.0 έλεγχος της διακίνησης των προς εφοδιασμό καυ¬ 
σίμων είναι φυσικός και λογιστικός. 


Ο φυσικός τακτικός έλεγχος (απογραφή) πραγματο¬ 
ποιείται ανά εξάμηνο και συγκεκριμένα την 30η Ιουνίου 
και την 31 η Δεκεμβρίου κάθε έτους. 

Έκτακτοι έλεγχοι πραγματοποιούνται σε κάθε περί¬ 
πτωση που κρίνεται αναγκαίο από το αρμόδιοΤελωνείο 
Εφοδιασμού-Ελέγχου. 

Για τη διευκόλυνση του λογιστικού ελέγχου, χρησιμο¬ 
ποιείται η Συγκεντρωτική Μηνιαία Κατάσταση Εφοδια¬ 
σμών του άρθρου 2 της παρούσας, η οποία συσχετίζεται 
κατά περίπτωση με την αντίστοιχη Ανακεφαλαιωτική 
Διασάφηση ή τη Δήλωση Ειδικού Φόρου Κατανάλωσης 
και Λοιπών Φορολογιών. 

2. Εάν από τους παραπάνω ελέγχους (φυσικούς ή λο¬ 
γιστικούς) προκύπτουν αποκλίσεις, πλέον ή έλαττον των 
καταγεγραμμένων, η ευθύνη βαρύνει αποκλειστικά και 
κατ' αναλογία τις εφοδιάστριες εταιρείες. 

Σε κάθε περίπτωση γένεσης τελωνειακής οφειλής, 
εφαρμογή έχουν οι σχετικές ενωσιακές και εθνικές τε- 
λωνειακές διατάξεις. 

3. Κατά τα λοιπά εφαρμόζονται οι κείμενες διατάξεις 
αναφορικά με την παρακολούθηση και τον έλεγχο των 
φορολογικών αποθηκών. 

II. Τροποποιούμε την υπ’ αριθμ.Τ.1940/41/14.4.2003 
Α.Υ.Ο.Ο. (ΦΕΚ 516/Β') «Τελωνειακές διαδικασίες εφοδια¬ 
σμού πλοίων, αεροσκαφών, διπλωματικών αποστολών 
και λοιπών προορισμών με τροφοεφόδια, καπνικά, καύ¬ 
σιμα κ.λπ.», όπως ισχύει, ως ακολούθως: 

Άρθρο 4 

Τροποποίηση της υπ' αριθμ.Τ.1940/41/14.4.2003 
Α.Υ.Ο.Ο. 

Το τελευταίο εδάφιο της παραγράφου 2 του άρθρου 
10 της υπ’ αριθμ.Τ.1940/41 /14.4.2003 Α.Υ.Ο.Ο. (ΦΕΚ 516/ 
Β ) καταργείται. 

Άρθρο 5 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

